แนวโน้มดัชนีเช้าขยับขึ้นต่อ
นักวิเคราะห์ประเมินดัชนีเช้าวันนี้ขยับขึ้นต่อหลังเฟดประกาศใช้มาตรการ QE2 ชัดเจนแล้ว คาดกลุ่มนำตลาดวันนี้เป็น commodity&nbsp; ปิโตรเคมี
4 พ.ย. 2553

นักวิเคราะห์ประเมินดัชนีเช้าวันนี้ขยับขึ้นต่อหลังเฟดประกาศใช้มาตรการ QE2 ชัดเจนแล้ว คาดกลุ่มนำตลาดวันนี้เป็น commodity  ปิโตรเคมี
นายเทิดศักดิ์ ทวีธีระธรรม ผู้อำนวยการฝ่ายวิเคราะห์หลักทรัพย์ บล.เอเซีย พลัส กล่าวว่า แนวโน้มตลาดหุ้นไทยเช้านี้มีโอกาสขยับขึ้นไปต่อหลังธนาคารกลางสหรัฐ(เฟด)ประกาศใช้มาตรการผ่อนคลายเชิงปริมาณรอบสอง(QE2)มูลค่า 6 แสนล้านเหรียญสหรัฐใกล้เคียงกับที่ตลาดส่วนใหญ่คาดการณ์ไว้ 
กลุ่มที่จะเป็นกลุ่มนำตลาดในวันนี้น่าจะเป็นกลุ่มสินค้าโภคภัณฑ์ เนื่องจากราคาน้ำมันดิบในตลาดโลกปรับขึ้นไปเกือบ 85 ดอลลาร์/บาร์เรล กลุ่มพลังงานก็จะเป็นตัวขับเคลื่อนตลาดต่อ ดังนั้น วันนี้เน้นลงทุน commodity โดยเฉพาะปิโตรเคมีและน้ำมัน ขณะที่ตลาดต่างประเทศเช้านี้ยังไม่ค่อยมีความเปลี่ยนแปลงหนักๆมากนัก โดยให้แนวต้านแรกที่ 1,020 จุด หลังจากนั้นอาจขยับขึ้นไปถึง 1,040 จุด ให้ดูแนวต้านนี้เป็นหลัก       
สำหรับปัจจัยที่กังวลยังต้องระวังเรื่องแรงขายจากต่างชาติ และจับตาสถานการณ์การเมืองในประเทศ แต่ตอนนี้คิดว่าคงยังไม่มีอะไรมาก
"วันนี้เน้น 2 กลุ่ม น้ำมันกับปิโตรเคมี" นายเทิดศักดิ์ กล่าว